cyanic-selkie/wikianc huggingface dataset:
Eiker prosti
Eiker prosti er et tjenestedistrikt i Tunsberg bispedømme i Den norske kirke. Prosten i Eiker har i dag tilhold ved Haug menighetssenter i Hokksund. Erik Haualand, som var sogneprest i Nore, Uvdal og Tunhovd menighet fra 1995, tiltrådte som prost i Eiker våren 2014, der han overtok embetet etter prost Helge Norrud, som gikk av med pensjon. Haualand gikk selv av med pensjon fra og med 1. mars 2023.
Eiker prosti ble fradelt Drammen prosti ved kgl.res. av 20. februar 1970. Nedre Eiker, Eiker, Modum, Sigdal og Krødsherad prestegjeld ble skilt ut fra Drammen prosti, for å inngå i nye Eiker prosti. Nedre Eiker kommune ble i 2020 innlemmet i Drammen kommune, noe som videre førte til at Mjøndalen og Nedre Eiker menigheter i Nedre Eiker kirkelig fellesråd ble lagt til Drammen prosti igjen. Eiker prosti består derfor nå av fire fellesråd.
Inndeling
Prestegjeldene ble i Norge faset ut på begynnelsen av 2000-tallet, til fordel for kirkelige fellesråd. Fellesrådene blir videre inndelt i menigheter, som er eiere og drivere av kirkene. Prestene og noen andre ansattes nå av prostiet og har nå sin tjeneste knyttet til ett eller flere sogn. En prost leder prostiet, som kan ha mange ansatt.
Patty Murray
Patricia «Patty» Lynn Murray (født 11. oktober 1950 i Bothell i Washington) er en amerikansk politiker. Hun er en senator og representerer Washington og Det demokratiske parti. Hun kom inn i Senatet 5. januar 1993. Den 3. januar 2023 ble hun valgt til President pro tempore i USAs senat.
Murray satt i delstatssenatet fra 1988.
Sophia Elisabeth von Aldenburg
Sophia Elisabeth komtesse von Aldenburg (1661–1730) var en tysk adelsdame.
Hun var datter av Anton Aldenburg (1633–1680), riksgreve og stattholder i grevskapene Oldenburg og Delmmenhorst for kongen av Danmark og Norge, og hans hustru grevinne Augusta Johanna av Sayn-Wittgenstein (1638–1666). Da moren døde i 1669 giftet faren seg på ny med hoffdame Charlotte Amélie de La Trémoïlle (1652–1732), som dermed ble Sophia Elisabeths stemor. Selv giftet hun seg i 1680 med baron Franz Heinrich Graf Freitag zu Gödens. De fikk datteren Maria Juliane som giftet seg med kommanderende general i Norge Erhard Frederik Wedel-Jarlsberg.
Homogent gode
Et homogent gode oppstår når konsumentene er likegyldige til hva de skal velge mellom to bedrifters produkter eller goder. Et velbrukt eksempel på homogene goder er 10 liters plastbøtter med samme farge. Dersom disse har samme pris vil konsumentene normalt være likegyldige til hvilken bedrifts plastspann de velger.
Kvantitetskonkurranse
Bedrifter som konkurrerer i industrier med homogene produkter er tilbøyelig til å velge produksjonsmengde som strategisk variabel. Bertrand modellen og Stackelberg modellen er eksempler på teorier som forutsetter homogene goder.
Antakelser
En konkurranseutsatt bedrift som selger et homogent gode vil miste hele markedsandelen dersom den setter en pris som er høyere enn markedsprisen.
Hotellings lov
Hotellings lov er en observasjon innen økonomi som sier at i mange markeder er det rasjonelt for produsenter å lage deres produkter så like som mulig. Hotellings lov refereres også til som prinsippet om minimal differensiering (eller minimaldifferensieringsprinsippet). Observasjonen ble fremstilt av Harold Hotelling (1895–1973) i en artikkel Stability in Competition i Economic Journal i 1929.
Tit-for-tat
Tit-for-tat er en spillteori hvor man setter en verdi for den strategiske variabelen som gir et godt utfall for begge i et fangens dilemmaspill og ser om konkurrenten følger etter. Denne strategien er høyst effektiv særlig dersom bedriftene kan endre avgjørelsen et uendelig antall ganger.
Ulempen med tit-for-tat er at i et oligopol må man senke tilbudt mengde i forhold til likevektspunktet i en Bertrand modell for å initiere en tit-for-tat strategi. Dersom konkurrenten ikke skjønner at bedriften spiller tit-for-tat vil den øke sin produksjon og kapre markedsandeler før bedriften igjen kan endre sin produksjon. Bedriftene vil da havne i en Stackelberg modell hvor konkurrenten allerede har satt en høyere produksjon enn Bertrandlikevekten. Det vil føre til en permanent lavere markedsandel med en lavere profitt for begge bedriftene. En rasjonell spiller vil derfor ikke spille tit-for-tat dersom han tror at motspilleren ikke skjønner at det er tit-for-tat som spilles eller hvis det mistenkes at motspilleren spiller irrasjonelt.
Differensierte produkter
Produkter som ikke er homogene er differensierte. Et eksempel kan være joggebukser versus jeans. At to produkter er forskjellige gjør de ikke nødvendigvis til differensierte produkter. Eksemplet blå versus røde plastbøtter av samme form og volum er et eksempel. De fleste forbrukere ville ikke anstrenge seg for å få fatt i en blå plastbøtte dersom en rød var mer tilgjengelig eller betale en høyere pris for den ene. Man kan heller ikke vite om flere mennesker foretrekker rødt fremfor blått.
Røde og blå 10 liters plastspann er derfor homogene produkter på tross av at de har forskjellig farge.
Sternangustatum
Sternangustatum er en slekt av biller som tilhører den artsrike underfamilien Cerambycinae i familien trebukker (Cerambycidae).
Eddie Lewis
Eddie Lewis (født 17. mai 1974 i Cerritos, California, USA) er en amerikansk landslagsspiller i fotball som har spilt for en amerikansk og fire engelske klubber. Han spiller nå for LA Galaxy i Major League Soccer.
Lewis har spilt 73 landskamper, og scoret 8 mål for.
Klubblag
Eddie Lewis skrev under for den engelske klubben Fulham i mars 2000. Han debuterte for Fulham den 21. mars 2000 i en ligakamp mot Barnsley, og totalt spilte han 8 ligakamper for the Cottagers i siste del av 1999/00-sesongen. Hans første mål for Fulham kom 29. november 2000 da de slo Derby County 3-2 i den engelske ligacupen. I 2000/01-sesongen fikk han bokført 7 ligakamper for laget fra London. Den påfølgende sesongen ble det bare 1 ligakamp på Lewis, og den kom 11. mai 2002 da Fulham tapte 3-0 for Blackburn Rovers i Premier League, og det var også Lewis sin første kamp i den engelske toppdivisjonen.
I september 2002 ble han solgt til Preston North End for £ 500 000, og hans første kamp for Preston kom 11. september 2002. Denne kampen var mot Scunthorpe United i ligacupen, og tre dager senere fikk han sin ligadebut for the Lillywhites da Preston spilte 2-2 mot Sheffield Wednesday. Hans første mål for Preston kom da de slo Birmingham City 2-0 i ligacupen, mens hans første ligamål kom 30. november 2002 da Preston vant 2-1 over Coventry City. I 2002/03-sesongen scoret Lewis 5 ligamål på 38 kamper, i 2003/04-sesongen ble det 6 ligamål på 33 kamper, mens han i 2004/05 sesongen fikk bokført 4 ligamål på 40 kamper for klubben fra Lancashire.
Etter å ha spilt 1 ligakamp og 1 cupkamp for Leeds i starten på 2007/08-sesongen ble han solgt til Derby County for et ukjent beløp i august 2007. Den 25. august 2007 spilte Lewis sin første kamp for Derby da de tapte 2-1 for Birmingham City i en ligakamp på Pride Park Stadium.
Kilder
Headline Book Publishing, London. ISBN 978-0-7553-1664-9
Danny Wilson (skotsk fotballspiller)
Daniel John Wilson (født 27. desember 1991 i Livingston) er en skotsk fotballspiller som spiller for den amerikanske klubben Colorado Rapids
Gösta Åbergh
Karl Gösta Åbergh (født 3. september 1919, død 18. februar 2006) var en svensk arkitekt.
Danny Wilson (skotsk fotballspiller)
Klubbkarriere
Wilson hadde sin profesjonelle debut for den skotske toppklubben Rangers FC, i oktober 2009.
Gösta Åbergh
Gösta Åbergh ble utdannet ved Kungliga Tekniska högskolan i Stockholm og etablerte eget arkitektkontor i 1949. Han er i Norge mest kjent for å ha tegnet Oslo konserthus (tegnet allerede på 1950-tallet, men åpnet 1977), mens Konstfacks gamle lokaler i Valhallavägen 191–199 i Stockholm (1956–1962) regnes som et hovedverk i Sverige. For øvrig står han blant annet bak en rekke bygninger i Sandviken kommune i Gävleborgs län, deriblant Hammargymnasiet. I 1959 kjøpte Åbergh gården Skönstavik sør for Stockholm by. Han renoverte gården, innredet arkitektkontor og bodde der til sin død i 2006. Åbergh er gravlagt på Skogskirkegården i Stockholm.
Christopher Bainbridge
Christopher Bainbridge (født ca. 1464 i Hilton nær Appleby i Westmorland i England, død 14. juli 1514 i Roma av forgiftning) var en av Den katolske kirkes kardinaler.
Han ble etter kong Henrik VIIIs nominasjon utnevnt til biskop av Durham i 1507, men ble allerede neste år promovert til erkebiskop av York.
Danny Wilson (skotsk fotballspiller)
Klubbkarriere
Han er den yngste skotte som har spilt en UEFA-kamp, og vant Scottish PFA Young Player of the Year, samt Scottish FWA Young Player of the Year i 2010.
Han sluttet seg til Liverpool for den nette sum av £2 millioner i overgangsmarkedet sommeren 2010. Summen kunne stige til £5 millioner avhengig av førstelagskamper.
Christopher Bainbridge
Omstendighetene rundt Bainbridges død er uklare. Etter at han døde under mysteriøse omstendigheter 14. juli 1514,falt mistanken på hans tjener Silvestro Gigli om at han skulle ha forgiftet ham. Richard Pace og John Clerk var blant dem som granske t saken. Gigli tilstod riktignok etterhvert, men han var blitt torturert.
Mazinho
Iomar do Nascimento (født 8. april 1966), kjent som Mazinho, er en brasiliansk tidligere fotballspiller og fotballtrener. I sin aktive karriere spilte han i blant annet i Valencia.
Han spilte på det som vant VM i 1994. .
Familie
Han er far til Thiago Alcántara, som spiller for og for s landslag, og Rafael Alcântara, som tidligere spilte for s og for s landslag. Han var gift med deres mor, den tidligere volleyballspiller en Valeria Alcântara, til 2005.
By på prefekturnivå
Med en by på prefekturnivå (地级市, dìjí shì) siktes det til en administrativ territoriell enhet i Folkerepublikken Kina. Den er en enhet som innordnes mellom provins og fylke, og som dermed er det sekundære administrative nivå. Tilsvarende med dette, det vil si også på sekundært administrativt nivå, har landet også prefekturer, ligaer og autonome prefekturer. Fra og med tidlig i 1980-årene har byer på prefekturnivå for det meste overtatt etter de gamle prefekturer som sekundære administrative enheter.
Byer på prefekturnivå er nesten alltid delt opp i tertiære admininistrative enheter som fylker, byer på fylkesnivå eller andre undergrupperinger.
For å skjelne mellom byen på prefekturnivå og selve byen i strikt forstand benyttes uttrykket 市区 shìqū («urbant område») på kinesisk.
Den første by på prefekturnivå ble dannet den 5. november 1983. I løpet av de følgende to tiårene har byer på prefekturnivå erstattet det store flertall av de før så vanlige prefekturene, og prosessen pågår fortsatt (2006).
De fleste provinser består utelukkende eller nesten utelukkende av byer på prefekturnivå. Av Folkerepublikkens 22 provinser og fem autonome områder er det bare tre provinser (Yunnan, Guizhou, Qinghai) og to autonome regioner (Xinjiang, Tibet) som har fler enn tre sekundære administrative enheter som ikke er byer på prefekturnivå.
Et prefektur må oppfylle en rekke kriterier for å kunne komme i betraktning for oppgradering til by på prefekturnivå: Det må blant annet ha et bymessig senter med bymessig befolkning på over 250.000 innbyggere og en industri hvis bruttoprodukt overstiger 200 mill. RMB.
De største byer på prefekturnivå er Baoding (i provinsen Hebei), Zhoukou (Henan), Nanyang (Henan) og Linyi (Shandong), og de har alle flere innbyggere enn Tianjin, som er den minst folkerike byprovins i landet.
Femten store byer på prefekturnivå er blitt gitt status som subprovinsielle byer, noe som gir dem vesentlig større autonomi.
Dante Quinterno
Dante Quinterno (født 26. oktober 1909 i Buenos Aires, død 14. mai 2003 i Buenos Aires) var en argentinsk tegneserietegner, kjent som skaperen av indianeren Patoruzú fra tegneserien med samme navn som ble utgitt i Argentina fra 1931 til 1977 og i USA fra 1941 til 1948. Han giftet seg med Rosa Schiaffino i 1938, og sammen fikk de to sønner og en datter.
Dante Quinterno var sønn av Martín Quinterno og Laura Raffo, og farfaren hans kom opprinnelig fra Piamonte, men emigrerte til Argentina for å bli bonde og senere en fruktselger.
Quinterno begynte å sende tegningene sine til flere aviser i Buenos Aires i 1924, og i 1925 fikk han utgitt Panitruco, sin første tegneserie, i El Suplemento. Senere skrev han Andanzas y desventuras de Manolo Quaranta (1926); Don Fermín (som senere fikk navnet Don Fierro, 1926), og Un porteño optimista (som skiftet navn til Las aventuras de Don Gil Contento, 1927) for ulike aviser. I den siste serien introduserte han en ny figur kalt Curugua-Curuguagüigua i 1928, som senere fikk navnet Patoruzú. Sammen med Patoruzú ble andre støttefigurer født, som for eksempel Isidoro Cañones og den unge Patoruzú (Patoruzito), begge ble senere hovedpersoner i egne tegneserier. Etter 1936 ble Patoruzú utgitt i en egen publikasjon, som ble solgt i 300,000 eksemplarer da den var på høydepunktet. Samme år grunnla han Dante Quinterno Publishing (Editorial Dante Quinterno), og flere andre tegneserietidsskrift fulgte: Patoruzito (1945) i samarbeid med Eduardo Ferro, José Luis Salinas og Alberto Breccia, Andanzas de Patoruzú (1956), Correrías de Patoruzito (1958) og Locuras de Isidoro (1968).
I 1933 reiste Quinterno til USA og arbeidet der en periode for Walt Disney.
Quinterno bega seg også inn i animasjonens verden, og 20. november 1942 ble for første gang Upa en apuros vist på Ambassador-kinoen i Buenos Aires. Dette var en 15 minutter lang tegnefilm.
I 1950-årene beveget han seg fra tegneserieverdenen over til en karriere som forretningsmann. I Nederland er han blant kjennere av Marten Toonders arbeider kjent som den som inspirerte ham til å bli tegneserieskaper.
Antonio Maria Ciocchi del Monte
Antonio Maria Ciocchi del Monte (født 1461/1462, død 20. september 1533) var en av Den katolske kirkes kardinaler. Han var tilknyttet Den romerske kurie.
Han var biskop av Città di Castello 1503–1506, erkebiskop av Manfredonia 1506–1509, biskop av Pavia 1509–1516, og biskop av Novara 1516–1525.
Han ble kreert til kardinal i mars 1511 av pave Julius II i hans sjette konsistorium, med San Vitale som tittelkirke, senere med Santa Croce in Gerusalemme in commendam, opterte senere for Santa Prassede.
Hans nevø, kardinal Giovanni M. Ciocchi del Monte, ble pave ved navn Julius III 1550–1555.
Episkopalgenealogi
Hans episkopalgenealogi er på bare ett ledd:
Eplebladvikler
Eplebladvikler (Adoxophyes orana) er en sommerfugl i gruppen av viklere (Tortricidae).
Den er utbredt i hele «verden».
Utseende
Vingespennet er mellom 19-22 millimeter hos hunnen, og 15-19 millimeter hos hannen. Framvingene er lyst oker-brune, med noen mørkere brune tegninger. Kontrasten i fargetegningene er størst hos hannen, og svakere hos hannen. Bakvingene er lys grå hos hannen og litt brunere hos hunnen.
Larvene er 18-22 millimeter lange grønnlige, gule til oliven farge. Beina er svakt brunlige. Hodet er mørkere brunt hos unge larver, med endrer farge til honning gult hos eldre larver.
Levevis
Eplebladvikler overvintrer som larve i et løst spunnet spinn på vertsplanten. De larvene som har overvintret legger grunnlaget som den første generasjonen om våren. Disse flyr sent i mai og tidlig i juni. Neste generasjon flyr i slutten av juli, august og litt inn i september.
Viklere er sommerfugler og tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der viklerens indre og ytre organer endres.
Skadedyr
Eplebladvikler er registrert fra mer enn 50 ulike planteslag. Men økonomisk gjøre den alvorligst skade på eple (Malus domestica) og pære (Prunus pyrifolia).
Larvene lever i av blad og frukt på planter. Skader på en plantes blad, har ikke økonomisk betydning, dersom skaden er moderat. Den første generasjonen om forsommeren forårsaker den største skaden. De skader frukten tidlig i utviklingen og lager stygge gnag (merker) i fruktskall. Den siste generasjonen lever helst av skallet til frukter, noe som gir stor skade.
Hammerfest Idrettsforening Stein
Hammerfest Idrettsforening Stein (stiftet 20. oktober 1886 som Idrettslaget Stein) er et idrettslag fra Hammerfest i Troms og Finnmark.
Idrettslaget er medlem av Finnmark Idrettskrets, og de særforbund som årsmøtet bestemmer. 🇵🇪 gjelder dette kun Norges Fotballforbund.
Historikk
Organisatorisk var laget til å begynne med organisert med et hovedstyre på toppen, og undergrupper for turn, volleyball, fotball, håndball, friidrett og ski. Årsmøtet var (og er fortsatt) idrettslaget øverste organ. HIF-Stein ble på ekstraordinært årsmøte den 18. november 1996 omdannet fra et fleridrettslag til et såkalt allianseidrettslag. Dette innebar at hver enkelt undergruppe ble egne idrettslag under paraplyklubben HIF-Stein. Denne modellen skulle gjelde frem til 31. desember 1996. Fra og med 1. januar 1997 var de enkelte grupper som egne klubber å regne med navnet HIF-Stein + idrettsgren. Fra samme dato ble håndballgruppa lagt inn under fotballgruppas styre, mens turngruppa ble lagt under friidrettsgruppa. Dette skulle gjelde som en midlertidig ordning, da gruppene når det måtte være naturlig ut fra interesse og medlemstall skal kunne gå ut å danne egne klubber under alliansen.
Hovedstyret ble på årsmøtet den 17. mars 1997 vedtatt oppløst. Samtlige grupper, unntatt fotball, gikk ut og dannet nye klubber med helt nytt navn. Håndball ble lagt ned i 2003.
I mars 2017 ble det vedtatt en sammenslåing av HIF-Stein og Hammerfest Fotballklubb. Sammenslåingen ble enstemmig vedtatt på begge klubbers årsmøter, og var gjeldende fra 1. januar 2018. Klubben fortsatte i en startfase å bruke HIF-Stein som navn og beholdt klubbens draktfarger og logo. Under årsmøtet i 2019 skulle nytt klubbnavn avgjøres, en avgjørelse som skapte stor debatt og splittelse. FK Hammerfest og Hammerfest IF/Stein fikk flest stemmer på årsmøtet, og avgjørelsen ble utsatt til et ekstraordinært årsmøte senere på året. På det ekstraordinære årsmøte ble det besluttet at det nye navnet skulle være FK Hammerfest. Klubben fikk imidlertid tilbakemelding fra Finnmark Idrettskrets om at navnet ikke ville bli godkjent, og saken måtte opp igjen. På årsmøtet i 2020 ble det vedtatt at klubbens nye navn var Hammerfest Idrettsforening Stein, som var i tråd med styrets innstillig som ønsket å løfte frem Hammerfest i klubbens navn.
Leonid Bersjidskij
Leonid Bersjidskij (født 23. november 1971) er en russisk journalist, bosatt i Berlin. Bersjidskij skriver for nettsidene til Bloomberg.
Verkligen
Verkligen er Kents andre album. Det ble utgitt i 1996 og er produsert av Nille Perned.
Sporliste
All tekst og musikk er skrevet av Joakim Berg, utenom «Kräm (så nära får ingen gå)» og «Istället för ljud», som er skrevet av Joakim Berg (tekst og musikk) og Martin Sköld (musikk).
Acetylen
Etyn (etter IUPAC nomenklatur), kjent under trivialnavnet acetylen, er et hydrokarbon som tilhører gruppen alkyner.
Det er regnet for å være det enkleste av alle alkyner siden det består av to hydrogenatomer og to karbonatomer, den kjemiske formelen skrives C2H2. Etyn er en umettet organisk forbindelse fordi 2 karbonatomer har en trippel kovalent binding til hverandre.
Karbon-karbon trippelbinding mellom karbonatomer består av to sp hybrid orbitaler for sigma binding, slik at alle fire atomer ligger i samme rette linje, med CCH bindingsvinkler på 180°.
Historie
Etyn ble oppdaget i 1836 av Edmund Davy som identifiserte gassen som en «new carburet of hydrogen». Det ble gjenoppdaget i 1860 av den franske kjemiker Marcellin Berthelot, som innførte navnet «acetylen».
Fremstilling
Etyn fremstilles av kalsiumkarbid og vannVann
Egenskaper
Etyn er en brennbar, fargeløs og i ren tilstand luktfri gass. Gassen man får kjøpt på flasker i Norge er fremstilt av kalsiumkarbid. Gassen har en karakteristisk hvitløkaktig lukt på grunn av tilsatt lukt.
Blandet med luft blir gassen svært eksplosiv. Den brenner med en temperatur på opp til 3100 °C, avhengig av hvor mye oksygen som tilføres.
Anvendelse
Karbidlykter, hvis lyskiklde var acetylen, var i utstrakt bruk fra 1890-tallet som belysning.
Gassen blir i dag mye brukt til sveising og skjæring av metaller (skjærebrenning).
Røverkistebunn
Røverkistebunn er et musikkalbum med Lars Bremnes, utgitt i 2002. Albumets produsent er Jørn Christensen.
Waiblingen
Historie
Waiblingen ble først nevnt i karolingiske dokumenter i 885 på Karl den tykkes tid. Waiblingen fikk byrettigheterr i 1250.
Waiblingen hørte til de saliske kongene, som hertugene og kongene av Hohenstaufen arvet den fra. Man mener at det italienske navnet på Hohenstaufen party, Ghibelline, kommer av Waiblingen.
Byen ble nesten helt ødelagt i 1634 under trettiårskrigen, og innbyggerne ble enten drept eller deportert. Den ble bygget opp igjen etter krigen, og gamlebyen som i dag eksisterer kommer fra årene mellom 1640 og 1700. Festningsverkene er fremdeles godt bevart.
Sisto Gara della Rovere
Sisto Gara della Rovere (født 1473 i Savona som var en egen bystat, død 8. mars 1517 i Roma) var en av Den katolske kirkes kardinaler.
Han ble kreert til kardinal i september 1507 av sin onkel pave Julius II, med San Pietro in Vincoli som tittelkirke. Det var hans femte konsistorium.
Han var halvbror til kardinal Galeotto Franciotto della Rovere.
Ala
Ala kan vise til:
Jennifer Esposito
Jennifer Esposito (født 11. april 1973 i New York) er en amerikansk skuespiller, danser og modell. Hun har blant annet medvirket i filmene Crash og Fryktens sommer 2, samt i TV-seriene Spin City og Blue Bloods.
Dirty Deeds Done Dirt Cheap
Dirty Deeds Done Dirt Cheap er det tredje studioalbumet til det australske hard rock-bandet AC/DC, utgitt i september 1976. Alle sangene er skrevet av Angus Young, Malcolm Young og Bon Scott. Albumet ble originalt utgitt på Albert Productions. En modifisert internasjonal utgave ble utgitt av Atlantic Records i 1976.
Vassbonn skole
Vassbonn skole er en barneskole som ligger i Nordre Follo kommune i Viken.
Dirty Deeds Done Dirt Cheap
Oversikt
Som oppfølger til bandets forrige australske album, T.N.T. fra 1975, leverte AC/DC et nytt tilfredsstillende album for sitt publikum. Albumet inneholder en del fan-favorittsanger, inkludert tittelsporet, «Squealer», «Problem Child» og andre. Dirty Deeds Done Dirt Cheap har også flere kontroversielle sangtekster enn andre AC/DC-album.
Vassbonn skole
Skolen er en av de største skolene i kommunen. Den er plassert midt mellom Kolbotn sentrum, Mastemyr og Gjersjøen. Naturområdene Kantoråsen, Kolbotnvannet, Gjersjøen, Gjersjøelva og Hvervenbukta brukes aktivt til undervisning og turer.
Dirty Deeds Done Dirt Cheap
Oversikt
Dirty Deeds Done Dirt Cheap førte også til at AC/DC dukket oftere opp på det australske TV-programmet Countdown, hvor de også hadde opptredener i forbindelse med High Voltage og T.N.T.. Disse opptredene inkluderte en liveversjon av albumets tittelspor såvel som en musikkvideo for «Jailbreak».
I tillegg ble sangen «I'm a Rebell» innspilt under innspillingene til Dirty Deeds Done Dirt Cheap i september 1976 med musikk og tekst skrevet av Angus og Malcolm Youngs eldre bror, Alex Young. Denne sangen ble aldri utgitt og befinner seg fremdeles i «hvelvet» til Albert Productions.
Innflytelser
På Live At Donington DVD forklarer Angus og Malcolm Young at konseptet med dette albumet var å gjøre det Humphrey Bogart-aktig.
Uttrykket «Dirty Deeds Done Dirt Cheap» er en hyllest til tegnefilmen Beany and Cecil, som Angus Young så på da han var barn. En av tegnefilmens figurer het Dishonest John, og han hadde et visittkort som det sto «Dirty Deeds Done Dirt Cheap. Holidays, Sundays and Special Rates» på.
Internasjonal utgivelse
Den internasjonale utgivelsen av Dirty Deeds Done Dirt Cheap, utgitt i november 1976, er merkbart forskjellig fra den originale australske utgaven og har et anderledes cover og sporliste. Albumet ble ikke utgitt i USA før i april 1981.
På dette albumet er «R.I.P. (Rock in Peace)» og «Jailbreak» fra den australske versjonen byttet ut med «Rocker» (hentet fra T.N.T. fra 1975) og «Love at First Feel», som er den ene av to sangene fra de internasjonale AC/DC-albumene som ikke er tilgjengelig på bandets australske album. Den andre er «Cold Hearted Man», som er utgitt på europeiske pressinger av Powerage. Omvendt så er flere sanger fra de australske AC/DC-albumene ikke tilgjengelig internasjonalt. Men «Love at First Feel» ble utgitt i Australia som singel.
Selv om det internasjonale albumet ble utgitt på Atlantic Records i Europa i 1976, så ville ikke Atlantic gi albumet ut til det amerikanske markedet på den tiden. Etter USA-suksessen med Highway To Hell sent i 1979 begynte kopier av albumet å dukke opp som import i USA. Noen av disse importene var den originale australske utgaven fra Albert Productions. Atlantic Records trykte også opp den internasjonale versjonen i Australia, og mange av disse kopiene ble også eksportert til USA. Stor etterspørsel for begge importversjoner førte til slutt til at den amerikanske avdelingen av Atlantic autoriserte en offisiell amerikansk utgivelse i april 1981, som gikk rett til nummer 3 på Billboards albumliste.
To sanger på det internasjonale albumet ble redigert fra deres fulle lengde på det originale Australske albumet. Fullengdeversjonen av «Dirty Deeds» har tittelen til sangen sunget fire ganger med start ved 3 minutter og 9 sekunder, men på den redigerte versjonen kan man kun høre den to ganger. «Ain't No Fun» varte i 7 minutter og 29 sekunder på det australske albumet, men sluttet allerede etter 6 minutter og 57 sekunder på den internasjonale versjonen. Begge disse fullengdeversjonene ble brukt på den remastrede CD-utgivelsen av det internasjonale albumet på Atco Records fra 1994. Den remastrede CD-utgaven fra 2003 på Epic Records inneholder den redigerte versjonen fra de internasjonale vinylutgavene fra 1976 og 1981.
Den australske versjonen av albumet ble utgitt i Storbritannia, men bare for en begrenset periode. Sangen «Jailbreak» ble inkludert på AC/DCs album '74 Jailbreak, utgitt i oktober 1984 i USA, Canada og Japan. «R.I.P. (Rock In Peace)» har ikke blitt offisielt utgitt internasjonalt.
Alle låtene er skrevet av Angus Young, Malcolm Young og Bon Scott.
Lister
Album – Billboard (USA)
Singler – Billboard (USA)
Notater
Coverversjoner av denne sangen har blitt brukt som kjenningsmelodi for den profesjonelle bryteren Balls Mahoney. Mahoney brukte den originale AC/DC-versjonen av sangen som kjenningsmelodi under debuten hans i ECW.
Søndag (album)
Søndag er et musikkalbum med Lars Bremnes Orkester, utgitt i 1997.
Land of Hope and Glory
Melodien til sangen er hentet fra den første marsjen i Elgars Pomp and Circumstance (1901). Verket ble skrevet på oppfordring fra kong Edvard VII som fortalte Elgar at melodien ville bli en storartet sang. Da Elgar senere ble spurt om å skrive et verk til kongens kroning, bearbeidet han det foreslåtte temaet til dette bruk i 1902. Han lot dikteren Arthur Christopher Benson skrive den patriotiske teksten, som i noen grad avspeiler imperiets fremgang og vekst, kfr. boerkrigen i Sør-Afrika.
I USA har den siden mellomkrigstiden først og fremst vært kjent som seremonimusikk ved universitetsstudenters fullføring av studiene.
Teksten
Dear Land of Hope, thy hope is crowned, God make thee mightier yet ! On Sov'ran brows, beloved, renowned, Once more thy crown is set. Thine equal laws, by Freedom gained, Have ruled thee well and long ; By Freedom gained, by Truth maintained, Thine Empire shall be strong.
Land of Hope and Glory, Mother of the Free, How shall we extol thee, who are born of thee ? Wider still and wider shall thy bounds be set ; God, who made thee mighty, make thee mightier yet, God, who made thee mighty, make thee mightier yet.
Thy fame is ancient as the days, As Ocean large and wide : A pride that dares, and heeds not praise, A stern and silent pride ; Not that false joy that dreams content With what our sires have won ; The blood a hero sire hath spent Still nerves a hero son.
Ny-versjoner
Sangen har siden blitt adoptert (med endret tekst) av supportene til West Bromwich Albion Football Club.
Punkbandet Ex Pistols laget sin versjon av «Land Of Hope And Glory» i 1979, da i form av en singel som først ble utgitt i 1984.
Suda
Suda (gresk Σοῦδα, også Σουΐδας, Suidas) er en stor og omfattende bysantinsk–gresk historisk encyklopedi om antikkens Middelhavsverden fra 900-tallet e.Kr. Det er et encyklopedisk leksikon med 30 000 artikler, mange av dem basert på antikke kilder som senere har gått tapt. Navnet stammer fra det bysantinsk–greske ordet suda som betyr «festning». Det alternative navnet Suidas stammer fra en feil av Eustathios fra Thessalonike, som forvekslet tittelen med navnet på den antatte forfatteren, Suidas.
Ordbok og leksikon
Suda er noe mellom et grammatikalsk ordbok og en encyklopedi i dagens mening. Det forklarer kilden, derivasjon (avledningen) og meningen til ord i henhold til filosofien i sin samtid ved å benytte tidligere autoriteter som Valerius Harpokration og Helladios. Det er lite viktig informasjon i dette aspektet av verket. Derimot er artiklene om den litterære historie verdifullt. Disse oppslagsordene gir detaljer og sitater fra forfattere hvis forfatterskap og verker er ellers gått tapt for ettertiden. Verket benytter den eldre fortolkningen til klassikerne (Homer, Thukydid, Sofokles, etc), og for senere forfattere, Polybios, den jødiske historiker Josefus, Chronicon Paschale, Georgios Synkellos, Georgios Hamartolos, og videre.
Dette leksikonet representerer et hendig referanseverk for personer som spilte en andel i den politiske, eklektiske (kirkelige), og litterære historien i østlige delen av Middelhavet og Midtøsten fram til 900-tallet e.Kr. Den viktigste kilden for dette er encyklopedien til keiser Konstantin VII, også kalt Porphyrogenitus, «den porfyrfødte» (912 – 959), og for romersk historie utdragene til Johannes av Antiokia (600-tallet). Den tyske eksperten på bysantinsk kultur, Karl Krumbacher, regner med to hovedkilder for verket: Konstantin VII for antikkens historie og Hamartolus (Georgios Monachos) for bysantinsk tid.
Opphav og bakgrunn
Svært lite er kjent om sammenstillingen, unntatt at det må ha vært før Eustathios fra Thessalonike (1100-tallet) som hyppig siterer fra det. Under overskriften «Adam» gir forfatteren av leksikonet (med et innledende note som hevder å være «av Suidas») en kort kronologi av verden som ender med keiser Johannes I Tzimiskes’ død i 975, og under «Konstantinopel» blir hans etterfølgere Basileios II (976 – 1025) og Konstantin VIII Porfyrogennetos (1025–1028) nevnt. Det vil således synes som om Suda ble satt sammen på slutten av 900-tallet. Ordskifte som viser til forfatteren Michael Psellos (d.y.) (slutten av 1000-tallet) er betraktet som senere tillegg.
Verket inneholder tallrike sitater fra antikkens forfattere; tolkninger av Aristofanes, Homer, Sofokles, og Thukydid er også i stor grad benyttet. De biografiske notatene, forteller forfatteren, er tatt fra Onomatologion eller Pinax av Hesychios fra Milet; andre kilder var utdrag fra Konstantin VII, krøniken til Georgios Monachos, biografiene til Diogenes Laërtius og verkene til Athenaios og Philostratos.
Verket tar opp bibelske som hedenske emner, noe som ført til slutningen at forfatteren var en kristen. Et innledende opptegnelse gir en liste av ordbøker som den leksikalske delen ble satt sammen og navnene til disses forfattere. Selv verket er ukritisk og sannsynligvis store senere tillegg, og artiklenes verdi er svært ujevn, inneholder verket totalt sett mye informasjon om antikkens historie og liv.
Verkets sammensetning
Leksikonet var arrangert alfabetisk med en del avvik. I henhold til et system (tidligere vanlig på mange språk) kalt antistoichia; det vil si at bokstavene følger en fonetisk orden, basert på lyd i henhold til uttale på 900-tallet, men ikke ulik moderne gresk. For eksempelvis alpha-iota kommer etter epsilon; epsilon-iota, eta-iota kommer sammen etter zeta, omega etter omicron, og videre. Systemet er ikke vanskelig å lære og huske, men i en del moderne utgaver er utgivelsen arrangert alfabetisk.
Moderne utgivelser
Det ble utgitt en kritisk utgave av Suda i fem bind av den danske filolog Ada Adler (Leipzig, 1928–1938, opptrykk Stuttgart, 1967-1971). Denne utgaven er grunnlaget for et pågående, kollektivt prosjekt på internett (se lenke nedenfor) som blant annet omfatter en oversettelse til engelsk samt omfattende noter og henvisninger.
Altan
En altan (fra latin altus, «høy») er et gulv utenfor en bygning, over første etasje. Takterrasser kalles ofte altaner. En altan kan ha rekkverk, og være understøttet av søyler, buegang eller annet underbygg. Underbygget kan være et inngangsparti, bislag eller annet tilbygg, og altanen er da på taket av dette tilbygget. Dette forutsetter at tilbygget ikke er i hele hovedbygningens høyde. Altan har som oftest ikke tak, men har av og til et såkalt skjermtak (ikke del av bygningens tak).
Buckingham Palace i London har tre ulike byggeformer på fasaden, der en veranda med et portico-overbygg har et utbygg på konsoller foran, altså en balkong, mens en altan fortsetter på sidene på samme plan (den hviler på et underbygg), uten at den har noe overbygg.
Asiamesterskapet i friidrett innendørs
Asiamesterskapet i friidrett innendørs er det offisielle regionale mesterskapet i friidrett innendørs for utøvere fra land i Asia. Mesterskapet ble første gang arrangert i 2004, og arrangeres annethvert år.
Mary Elizabeth Winstead
Mary Elizabeth Winstead (født 28. november 1984 i Rocky Mount i Nord-Carolina i USA) er en amerikansk skuespillerinne.
Karriere
Winstead startet karrieren allerede som 13-åring, men slet i mange år med å få de helt store rollene. I 2005 fikk hun imidlertid gjennombruddet. Først dukket hun opp i en liten rolle i grøsseren The Ring Two med Naomi Watts, oppfølgeren til The Ring, før hun fikk en av stjernerollene i superheltfilmen Sky High (2005). I 2006 spilte hun hovedrollen i grøsseren Final Destination 3 og en av rollene i ensemblefilmen Bobby, som omhandlet mordet på Robert F. Kennedy.
NTNU AMOS
Centre for Autonomous Marine Operations and Systems (NTNU AMOS) (på norsk: senter for autonome marine operasjoner og systemer) er et senter for fremragende forskning lokalisert ved Marinteknisk Senter på Tyholt i Trondheim.
Mary Elizabeth Winstead
Karriere
I Die Hard 4.0 (2007) spilte hun Lucy Gennaro McClane, datteren til hovedpersonen John McClane (Bruce Willis). Hun spilte også en birolle i Quentin Tarantinos Death Proof samme år.
NTNU AMOS
Senteret ble utnevnt som et senter for fremragende forskning av Norges forskningsråd og NTNU i 2013.
Mary Elizabeth Winstead
Karriere
Tre år senere kom hun tilbake i rampelyset som Ramona Flowers, som er jenta Scott Pilgrim kjemper innbitt for i actionkomedien Scott Pilgrim vs. the World. Året etter spilte hun hovedrollen som Kate Lloyd i The Thing, en film hvor også mange norske skuespillere var med (blant annet Trond Espen Seim, Jørgen Langhelle, Stig Henrik Hoff og Kristofer Hivju).
I 2012 skal hun spille Mary Todd Lincoln, kona til Abraham Lincoln i den mye omtalte fantasythrilleren Abraham Lincoln: Vampire Hunter.
Ellen Karin Mæhlum
Ellen Karin Mæhlum (født 31. mai 1957 i Lena ) er en norsk billedkunstner som bor og arbeider i Oslo. Hun jobber primært med grafikk og har et eget grafikkverksted i Oslo.
NTNU AMOS
NTNU AMOS driver grunnleggende forskning innenfor marin hydrodynamikk og konstruksjoner, guidance- og navigasjonssystemer, reguleringssystemer og optimalisering.
Ellen Karin Mæhlum
Mæhlum er utdannet ved Kunsthøgskolen i Bergen (1979-1984), Kunsthøgskolen i Oslo (1992-1994) og Kungliga Konsthögskolan i Stockholm (2008-2009). Hun har vært aktiv i kunstmiljøet siden 80-tallet og har hatt separatutstillinger i land som Mexico, Tyskland, Island og Danmark, i tillegg til på flere ulike gallerier i Norge. Hennes verk er kjøpt inn av blant annet Norsk kulturråd og Nasjonalgalleriet, og hun har blitt tildelt Norske Grafikeres Fonds Grafikkpris og vært medlem av Den Nasjonale Jury til Høstutstillingen.
Kakhaber Tsakadze
Kakhaber Tsakadze (georgisk: კახაბერ წაქაძე) (født 28. januar 1969 i Bakuriani) er en tidligere georgisk skihopper. Han var den første som representerte det selvstendige Georgia i skihopping.
NTNU AMOS
Professor Asgeir J. Sørensen er senterets direktør.
Ellen Karin Mæhlum
Motivene i kunsten hennes er hovedsakelig basert på fotoskisser fra turer og forskningsekspedisjoner i Arktis, og hun har flere ganger samarbeidet med forskere fra Universitetet i Oslo og Universitetet i Bergen. Dette har blant annet munnet ut i en grafikkserien "Planktonportretter" som tar utgangspunkt i fire encellede planktonorganismer som finnes i havvannets øverste lag, og består av silketrykk hvor disse organismene er forstørret mer enn 30 000 ganger.
Kakhaber Tsakadze
Tsakadze deltok i både verdenscupen, VM og OL, men oppnådde aldri de store resultatene. I VM i Falun i 1993 ble han nummer 62 av 63 deltakere i storbakken og nummer 63 av 66 deltakere i normalbakken. Han deltok i OL i 1994, 1998 og 2002, med 50.-plass (av 56 deltakere) som beste plassering. I OL i Salt Lake City i 2002 deltok han i kvalifiseringen, men greide ikke å kvalifisere seg til selve rennene.
NTNU AMOS
Senterets målsetting
Målsettingen til senteret er å bidra til banebrytende fremskritt innen intelligente reguleringssystemer som i økende grad er autonome. Eksempler er:
Ellen Karin Mæhlum
Hvert av grafikkprosjektene hennes er arbeider rundt et spesifikt tema, format og grafisk teknikk, og det er blant annet interessen for naturen som binder de ulike seriene hennes sammen. Mæhlum står selv for hele fremstillingsprosessen: fra opplevelsen og ideen, via skisser og foto, til bearbeidelsen og materialvalg, og til slutt selve trykkingen.
Kakhaber Tsakadze
I VM i skiflyging i Planica i 1994 ble han nummer 39 av 43 deltakere. Han deltok i til sammen 8 verdenscuprenn, de fleste i 1991. Skiflygings-VM 1994 inngikk i verdenscupen, og ble dermed hans beste plassering i verdenscupen. Sportslig var imidlertid hans beste prestasjon i verdenscupen 41.-plass av 59 deltakere i storbakken i Lahtis i 1991.
Kakhaber Tsakadze er sønn av Koba Tsakadze, Georgias største skihopper gjennom tidene. Koba Tsakadze representerte imidlertid Sovjetunionen.
Rantentunnelen
Rantentunnelen er en veitunnel på fylkesvei 564 i Bergen kommune i Hordaland. Den er 75 meter lang og åpnet i 1975.
Metropolitan Transportation Authority Police Department
Metropolitan Transportation Authority Police Department (MTAPD) er en politistyrke underlagt Metropolitan Transportation Authority (MTA). Den har full politimyndighet i MTAs driftsområde, inkludert alle fem bydeler i New York City og forstadsfylkene Dutchess, Nassau, Orange, Putnam, Rockland, Suffolk og Westchester.
MTAPD har ikke ansvar for New Yorks undergrunnsbane, som i stedet patruljeres av New York City Police Department.
Paulo Sérgio Silvestre do Nascimento
Paulo Sérgio Silvestre do Nascimento (født 2. juni 1969) er en brasiliansk tidligere fotballspiller som blant annet spilte for Bayern München.
Han ble tatt ut til VM i fotball 1994, der laget hans vant gull.
Manchester lufthavn
Manchester lufthavn (IATA: MAN, ICAO: EGCC) er hovedflyplassen i Manchester i England. Flyplassen ble åpnet i juni 1938 og het da Ringway Airport før den under andre verdenskrig ble kjent som RAF Ringway. Fra 1975 ble det bestemt at Manchester International Airport skulle brukes. Flyplassen ligger mellom Cheshire og Manchester i Stor-Manchester.
Ruter og selskaper
Manchester lufthavn har tre sammenkoblede terminaler, som lar passasjerene bevege seg mellom terminalen uten å trenge å gå ut. Terminalene 1 og 3 ligger i det samme bygget og er derfor koblet sammen med en gangbro. Terminalene 1 og 2 er koblet sammen med skywalk, en passasje som går under rullebanen, med rullebånd for å hjelpe passasjerene med den lange turen. Nede ved skywalken ligger jernbanestasjonen, noen butikker og et Radisson SAS Hotell.
Terminal 2 Internasjonal
Terminal 2, som åpnet i 1993, blir benyttet primært til langdistansefly og charter trafikk. Noen andre internasjonale europeiske selskaper bruker også denne terminalen. Disse er blant annet KLM og Air Malta. Terminalen har 15 utganger, og 14 av disse er broer. Terminal 2 er planlagt å bygges ut slik at den kan betjene opp til 7.5 millioner passasjerer i året. Dette er et pågående prosjekt som vil bli påbegynt de neste årene.
Terminal 3
Terminal 3 var tidligere kjent som Terminal 1 Innenriks og ble åpnet av Prinsesse Diana Før den ble ombygd og omdøpt på 90-tallet når BA Connect bestemte av Manchester skulle være en av selskapets baser. Terminalen blir hovedsakelig brukt av British Airways, Oneworld, bmibaby og innenriks trafikk. Terminalen har 18 utganger, 14 er tilkoblet en bro. Terminal 3 planlegger fortiden en utvidelse for å kunne utvide kapasiteten fra dagens 5.0 millioner passasjerer per år.
Ladino
Ladino er navnet på en språkform som blir brukt i ordrette oversettelser av religiøse tekster fra hebraisk og arameisk til spansk eller jødespansk. Karakteristisk for ladino er at hvert ord blir oversatt direkte, og at setningsbygningen dermed følger den hebraiske eller arameiske originalen.
Litauen under VM i svømmesport 2013
Litauen deltok under VM i svømmesport 2013 i Barcelona i Spania mellom 20. juli og 4. august 2013.
Order of the Bath
The Most Honourable Order of the Bath (tidligere The Most Honourable Military Order of the Bath er en britisk ridderorden, som ble grunnlagt av Georg I den 18. mai 1725.
Litauen under VM i svømmesport 2013
Stuping
Litauen var kvalifisert med to kvoteplasser for følgende stupeøvninger:
40px Svømming
Litauenske svømmere kvalifiserte seg for de etterfølgende øvelsene (med maksimum to svømmere i hver øvelse som har klart A-kravet, og en som har klart B-kravet):
Order of the Bath
Navnet kommer fra en seremoni for å slå en ridder i middelalderen, et rituelt bad som symboliserte åndelige renselse. Riddere som gikk gjennom dette, ble kalt Knights of the Bath, men var ikke organisert som en egen orden. Det er dermed ikke riktig når det enkelte steder skrives at Georg I gjenopplivet ordenen; han opprettet en ny orden med nye statutter.
Order of the Bath er den fjerde høyeste av de britiske ridderordenene British Orders of Chivalry, etter Hosebåndsordenen, Tistelordenen og St. Patricks-ordenen. St. Patricks-ordenen var for Irland da øya var en del av Storbritannia, men eksisterer formelt ennå, selv om den ikke ble videreført etter opprettelsen av Den irske fristaten.
Qinglong (Qianxinan)
Qinglong (kinesisk: 晴隆县 ; pinyin: Qínglóng Xiàn) er et fylke i det autonome prefekturet Qianxinan i provinsen Guizhou i Folkerepublikken Kina.
Befolkningen var på 264,875 innbyggere i 1999.
Kulturminner
Den såkalte 24-zig veistrekningen (Tjuefiresvingersveien) fra den annen sino-japanske krig (“Ershisi dao guai” kangzhan gonglu) ble i 2006 oppført på Folkerepublikken Kinas liste over kulturminner.
Administrative enheter
Storkommuner: Kommuner:
Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Jacinto Benavente
Jacinto Benavente (født 12. august 1866 i Madrid, død 14. juli 1954 i Madrid) var en spansk forfatter og mottager av Nobelprisen i litteratur i 1922.
Benavente fikk nobelprisen «for the happy manner in which he has continued the illustrious traditions of the Spanish drama.»
Maniitsoq
Maniitsoq, tidligere stavet Manîtsoq (dansk: Sukkertoppen) er en den eneste byen, og administrativt sentrum i Maniitsoq kommune, på vestkysten av Grønland. Kommunen har i tillegg tre bygder; Kangaamiut, Napasoq og Atammik.
Byen har 2 785 innbyggere pr 5. oktober 2007. Det grønlandske navnet betyr «stedet med ujevnt terreng». Den danske navnet har byen fått fra to kjegleformede fjell rett nord for byen.
Maniitoq har lufthavn, som ligger rett vest for byen, og en heliport som ligger i sentrum. De har også egen politistasjon, lokalradio, idrettshall, hotell, museum (Maniitsoq Museum), rådhus, forsamlingshus og fotballbane. Byen har to skoler; Atuarfik Kilaaseeraq og Kuuttartup Atuarfia. Byens tannklinikk holder til på Atuarfik Kilaaseeraq. De tre andre bygdene i kommunen besøkes minimum to ganger årlig, med et mobilt tannlegekontor.
Maniitoq ble etablert i 1755 av Anders Olsen som en handelskoloni, da med det danske navnet «Sukkertoppen». Den ble etablert der dagens Kangaamiut ligger, men ble flyttet til som nåværende beliggenhet i 1782. Arkeologiske funn her indikerer at det har bodd mennesker her i over 4 000 år.
Inger Worren
Inger Worren (født 25. desember 1908 i Ålesund, død 20. september 1997 i Trondheim) var en norsk skuespiller.
Hun virket på Trøndelag Teater 1937-1981. Worren medvirket også i filmen Toya (1956) og i TV-serien Den som henger i en tråd (1980).
Hun var moren til skuespilleren Erik Hivju og farmoren til skuespilleren Kristofer Hivju.
Deutscher Jugendliteraturpreis
Deutscher Jugendliteraturpreis («Tysk pris for litteratur for unge»), fram til 1981 kalt Deutscher Jugendbuchpreis, er en tysk litteraturpris for fremragende barne- og ungdomslitteratur. Den ble opprettet i Vest-Tyskland i 1956 av det som i dag er barne-, familie- og helsedepartementet (Bundesministerium für Jugend, Familie, und Gesundheit). Prisen omfatter tyskspråklige bøker, også oversatte, og kan gis til både forfattere og illustratører. Fra og med 1967 er blir utmerkelsen utdelt innen de fire kategoriene barnebok, ungdomsbok, bildebok og faktabok, med vanligvis fem nominerte bøker i hver kategori. Det har også blitt utdelt spesialpriser for hele forfatterskap og for illustrasjonsinnsats i flere bøker. Siden begynnelsen har over 2 500 bøker fått oppmerksomhet gjennom prisen og arrangementet, enten som utvalgte, nominerte eller prisvinnende. Deutscher Jugendliteraturpreis er den eneste litteraturprisen som blir betalt av den tyske staten.
Stade Bollaert-Delelis
Stade Bollaert-Delelis er et stadion i byen Lens i Frankrike. Fotballklubben RC Lens spiller sine hjemmekamper her. Stadionet ble bygget i 1933 og har gjennomgått flere oppgraderinger; den seneste til EM i fotball i 2016.